CELEX: 62021CN0230
Language: et
Date: 2021-04-09 00:00:00
Title: Kohtuasi C-230/21: Eelotsusetaotlus, mille on esitanud Raad voor Vreemdelingenbetwistingen (Belgia) 9. aprillil 2021 – X, tegutsedes enda nimel ja oma alaealiste laste Y ja Z seadusliku esindajana versus Belgische Staat

5.7.2021   
            
            
               ET
            
            
               Euroopa Liidu Teataja
            
            
               C 263/7
            
         
      Eelotsusetaotlus, mille on esitanud Raad voor Vreemdelingenbetwistingen (Belgia) 9. aprillil 2021 – X, tegutsedes enda nimel ja oma alaealiste laste Y ja Z seadusliku esindajana versus Belgische Staat
      (Kohtuasi C-230/21)
      (2021/C 263/10)
      Kohtumenetluse keel: hollandi
      
         Eelotsusetaotluse esitanud kohus
      
      Raad voor Vreemdelingenbetwistingen
      
         Põhikohtuasja pooled
      
      
         Kaebaja: X, tegutsedes enda nimel ja oma alaealiste laste Y ja Z seadusliku esindajana
      
         Vastustaja: Belgische Staat
      
         Eelotsuse küsimused
      
      
                  1.
               
               
                  Kas liidu õigust, eelkõige nõukogu 22. septembri 2003. aasta direktiivi 2003/86/EÜ perekonna taasühinemise õiguse kohta (1) artikli 2 punkti f koosmõjus artikli 10 lõike 3 punktiga a tuleb tõlgendada nii, et liikmesriigis viibiv „saatjata alaealine“ pagulane peab oma päritoluriigi õiguse kohaselt olema „vallaline“, et tema vahetult ülenevatel lähisugulastel tekiks perekonna taasühinemise raames õigus asuda tema juurde elama?
               
            
                  2.
               
               
                  Kui vastus on jaatav: Kas alaealist pagulast, kelle välisriigis sõlmitud abielu avaliku korra kaalutlustel ei tunnustata, saab pidada „saatjata alaealiseks“ direktiivi 2003/86 artikli 2 punkti f ja artikli 10 lõike 3 tähenduses?
               
            
         (1)  ELT 2003, L 251, lk 12; ELT eriväljaanne 19/06, lk 224.